খুলনা ওয়াসার ডিএমডি (প্রকল্প প্রধান) কামাল উদ্দিন আহমেদ-এর স্ত্রী লিউজা আহমেদ ২৫ লাখ টাকার সম্পদ থাকার কথা গোপন এবং প্রায় ৫০ লাখ টাকা জ্ঞাত আয়ের সাথে অসামঞ্জস্যপূর্ণ মামলার অভিযোগ প্রমাণিত হওয়ায় দুদকের উপ-সহকারী পরিচালক মো. মোশারেফ হোসেন সম্প্রতি আদালতে চার্জশিট দাখিল করেছেন। এই চার্জশিটে উল্লেখ করা হয় যে, মিসেস লিউজা আহমেদ ওয়াসার ডিএমডি কামাল আহমেদের স্ত্রী এবং পেশায় শুধু গৃহিণী। তিনি দুদকের কাছে যে ঘোষণা দিয়েছেন তার প্রায় কোটি টাকা স্বর্ণ, ব্যাংক হিসাব, কৃষি জমি ও বাসভবন রয়েছে। দুদক কর্মকর্তা তার চার্জশিটে মন্তব্য করেন, গৃহিণী হিসাবে অর্জিত ও দখলে থাকা সম্পদ অবৈধ আয় দ্বারা অর্জন করেছেন।